
Ministru kabineta sēdes protokollēmums

Rīkojuma projekts "Par valsts nekustamo īpašumu nodošanu Aizsardzības ministrijas valdījumā"

· 1. Pieņemt iesniegto rīkojuma projektu.
· 2. Aizsardzības ministrijai izmaksāt AS “Latvijas valsts meži” kompensāciju tās tiesiskajā valdījumā reģistrēto inženierbūvju - ceļu bilances vērtībā uz 2024. gada 31. maiju - 1 570 759,52 euro apmērā (viens miljons pieci simti septiņdesmit tūkstoši septiņi simti piecdesmit deviņi euro piecdesmit divi centi).
· 3. Šī protokollēmuma 2. punktā minētās kompensācijas izmaksu Aizsardzības ministrija veiks tai piešķirto valsts budžeta līdzekļu ietvaros.
· 4. Zemkopības ministrijai izvērtēt un veikt nepieciešamās darbības situācijas, kuras rezultātā šobrīd tiek veikts kompensācijas maksājums inženierbūvju (ceļu) tiesiskajam valdītājam – akciju sabiedrībai “Latvijas valsts meži”, sakārtošanai.
· 5. Valsts kancelejai sagatavot rīkojuma projektu parakstīšanai.

